runetrust/blame-folketinget-dk huggingface dataset:
Martin Henriksen (DF), 2013-10-24:
Tak for det.
Jeg kan med det samme afsløre, at Dansk Folkeparti selvfølgelig kan støtte lovforslaget.
Det er et lille lovforslag på papiret, altså med hensyn til hvor meget det fylder, men hvis det kommer til at fungere på en ordentlig måde, er det jo et stort lovforslag for de mennesker, som man kan hjælpe.
Og vi ser det her lovforslag, som at samfundet rækker hånden ud til de mennesker, som i hvert fald ifølge nogles opfattelse er blevet lidt for danske.
Det er jo ikke noget, vi skal straffe.
Det er sådan set noget, vi skal sige er godt: Det er godt, at I rykker jer i retning af det danske samfund, og at der så er nogle i jeres familie eller i jeres nærmiljø, der prøver at bremse det, ja, det skal vi selvfølgelig tage afstand fra på forskellig vis.
Hvis man skulle tilføje noget yderligere, kunne det være, at vi fra Dansk Folkepartis side meget gerne vil kigge på mulighederne for, at unge mennesker, som bliver udsat for nogle af de her æresrelaterede konflikter, i øget omfang kan foretage identitetsskifte.
Vi synes, det kunne være godt, hvis man kunne kigge på det.
Vi vil også meget gerne kigge på strafniveauet.
Hvis man skulle knytte en yderligere bemærkning til det, kunne det være, at vi måske skulle overveje at finde et andet ord end at sige, at det her har noget at gøre med ære.
Jeg synes jo nok, at den form for ære, som nogle af de her familier praktiserer, egentlig ikke har så meget med ære at gøre i en dansk kontekst, men det er selvfølgelig en sproglig debat.
Vi støtter det.
Eyvind Vesselbo (V), 2013-10-24:
Jeg skal på Venstres vegne sige, at vi støtter det her lovforslag.
Vi synes, det er en god idé at lave disse handleplaner, som er nødvendige, og at der nu også bliver et krav om, at man gør det for de unge mennesker, som har nogle problemer på det her område.
Det var sådan set også derfor, at vi, da vi forhandlede satspuljeområdet, sagde ja til det her, og vi lavede et forlig om det.
Så det her er en god og gedigen indsats for at få hjulpet alle de unge mennesker, eller så mange som muligt i hvert fald, som kommer i problemer med æresrelaterede konflikter.
Derfor kan vi fuldt og helt støtte det her forslag.
Pia Adelsteen (DF), 2013-10-24:
Det er ikke sådan, når man er politiker, for så synes man, der er rigtig mange vigtige ting at diskutere her.
Angående L 9 bakker Dansk Folkeparti op om det.
Alt andet lige må man sige, at vi alle sammen gerne vil forhindre, at man kan købe nogle stoffer, der kan udvikle sig til, at der laves eksplosiver, som jeg tror den faglige term er.
Så det er ganske glimrende.
Jeg vil stille et enkelt spørgsmål til ministeren, og det er muligt, at ministeren kan svare, når sagen er slut.
Det er om Dansk Industris høringssvar, hvor der står, at de mener, at man overimplementerer.
Jeg synes også, det er fint, hvis vi mener, at der på nationalt plan er noget, vi skal holde ekstra øje med, at vi så også har muligheden.
Som jeg forstår, er det også det, som Dansk Industri mener er det, der er overimplementeringen, men jeg vil godt høre ministeren, om han kan svare på det.
Det er det.
Dansk Folkeparti bakker op om forslaget.
Karina Lorentzen Dehnhardt (SF), 2013-10-24:
Jeg skal selvfølgelig også sige fra SF's side, at vi kan støtte det her forslag.
Det er jo sådan, at når det handler om børn under 18 år, er der hjælp at hente i serviceloven, men det er der ikke naturligt for dem, som er over 18 år, og det er det, vi retter op på med det her lovforslag.
Det kommer forhåbentlig ikke til at omfatte ret mange mennesker, for det er jo noget grimt noget at blive udsat for, men det sikrer i hvert fald, at der bliver en handleplan, en køreplan for, hvordan vi kan hjælpe de her mennesker mest muligt.
Der bliver oftest talt om unge kvinder med anden etnisk baggrund i den her sammenhæng, men jeg synes, det er vigtigt at gøre opmærksom på, at for hver ung kvinde, som f.eks. bliver tvunget til ægteskab eller forlovelse, er der måske også en ulykkelig ung mand i den anden ende.
Så det er vigtigt, at vi styrker indsatsen over for begge parter, og det gør vi med det her lovforslag, som taler godt ind i den virkelighed, hvor vi også har lavet en meget god strategi for, hvordan vi hjælper de her unge mennesker bedst muligt.
Så SF kan bakke op om det her lovforslag.
Nu får vi sikret hjælpen.
Simon Emil Ammitzbøll (LA), 2013-10-24:
Jeg tror sådan set, at dialog og information og oplysningskampagner omkring de her ting er noget af det, der vil have langt den største effekt.
Jeg tror overhovedet ikke på, at det har nogen effekt på en ung mand i et fitnesscenter i Nordjylland eller i Vestjylland eller på Fyn, eller hvor det nu må være, rundtomkring i landet, at vi hæver strafferammer i forhold til det her.
Det kan godt være, at vi får en lidt mere intensiv krig mellem forskellige bandegrupperinger, men det er nok også det mest klare resultat, der vil komme af det her lovforslag.
Anni Matthiesen (V), 2013-10-24:
Altså, hvis jeg skal forstå ordføreren ret, mener ordføreren så, at der ikke bør være nogen form for straf, eller at man udelukkende skal sætte ind på andre måder i forhold til dialog og information?
Anni Matthiesen (V), 2013-10-24:
Tak, hr. formand.
Som Venstres idrætsordfører har jeg fået æren af at være ordfører på det her forslag, hvor regeringen egentlig ønsker nu at øge strafferammen for dopingkriminalitet fra 2 års fængsel til 6 års fængsel.
Jeg vil her indledningsvis godt lige drille lidt, for det var faktisk sådan, at på et samråd tilbage i marts 2012 afviste både justitsministeren og daværende handels- og investeringsminister Pia Olsen Dyhr, at der i det hele taget var behov for, at strafferammen for dopingkriminalitet skulle sættes op.
Heldigvis, kan man så sige, er regeringen blevet klogere.
Samtidig kan jeg så håbe på, at det her måske kan være med til, at regeringen også er klar til at kigge på strafferammerne i andre sammenhænge.
Jeg kan f.eks. nævne i forhold til vold og voldtægt.
Men trods de her små drillerier vil jeg også godt sige og understrege, at vi er glade for, at regeringen er blevet klogere på det her område.
Jeg synes dog samtidig, at der på straffeområdet er flere ting, som regeringen kunne tage fat i, og som jeg nævnte her for lidt siden.
Altså, trænger vi måske til sådan en generel oprydning eller justering?
Men det vil jeg overlade til de personer, der sidder i Retsudvalget.
Når det så er sagt, kan jeg sige, at jeg som idrætsordfører ved, at doping er et af idrætsverdenens store monstre.
Det er jo desværre ikke kun for den professionelle sportsverden, at doping er et problem.
Unge mennesker er i højere og højere grad optaget af nogle kropsidealer og vælger nogle gange den lette vej og tyer til den løsning med doping.
Konsekvenserne ved et stof som anabole steroider, som er udbredt inden for dopingmisbrug, er jo en øget risiko for sygdomme, både leverskader og hjerteskader.
Derudover ved jeg, at formanden for Anti Doping Danmark også har betegnet misbrugere som tikkende bomber, og med det mener han jo, at mange, som er misbrugere, afhængige af anabole steroider, faktisk har svært ved at styre deres temperament og tit udviser voldelig adfærd.
Der er tale om organiseret kriminalitet, og det er vi nødt til at slå ned på.
Med en øget strafferamme vil politiet også få nogle bedre muligheder for at få nogle nye værktøjer til opklaring af den her dopingkriminalitet.
En højere strafferamme og bedre efterforskningsmuligheder vil forhåbentlig få politiet til at sikre, at Danmark ikke bliver et slaraffenland for dopingkriminelle, og at vi dermed undgår, at Danmark bliver brugt som både fremstillings- og transitland.
På baggrund af det kan jeg slutte med at sige, at vi i Venstre er positive over for lovforslaget, men at vi også har brug for selvfølgelig at stille nogle dybdegående spørgsmål her under udvalgsbehandlingen.
Trine Bramsen (S), 2013-10-24:
Doping er yderst sundhedsskadeligt, og alt for mange sportsentusiaster ødelægger deres krop og skaber en farlig afhængighed af anabole steroider, væksthormoner, ulovlige kosttilskud og andre dopingmidler.
Man skal ikke have været særlig mange gange i et fitnesscenter for ved selvsyn at have konstateret, at doping bruges.
Det er derfor, vi i dag behandler forslaget om at forhøje strafferammen for særlig grov dopingkriminalitet – en forhøjelse, der betyder fængsel i op til 6 år.
For nogle år siden fik Danmarks Idræts-Forbund udarbejdet en undersøgelse, der viser, at omkring 1½ pct. af befolkningen i alderen 15-60 år bruger eller har brugt doping.
Det er alt for mange, og desværre afspejler tallene også et ulovligt marked, som vi politikere skal gøre alt, hvad vi kan, for at bekæmpe.
Vi Socialdemokrater ser med stor alvor på dopingkriminalitet, både fordi det er sundhedsskadeligt for de sportsudøvere, der tager det, og fordi dopingmidler er indtjeningsområde for bl.a. folk i rocker- og bandemiljøet.
Med det her lovforslag markerer vi klart og tydeligt, at dopingkriminalitet er grov kriminalitet, og netop derfor indebærer lovforslaget, at dopingkriminalitet fremover skal straffes hårdere med fængsel i op til 6 år.
Med forslaget om at forhøje strafferammen bringer vi den danske lovgivning på niveau med Norges og Sveriges, og vi ved fra vores nordiske kolleger, at det har en effekt, når kriminelle bagmænd bekæmpes med skærpede sanktioner for grov dopingkriminalitet.
Vi Socialdemokrater vil ikke bare se til, mens doping i stadig større omfang indtager fitnesscentre og idrætsforeninger.
Vi nægter at acceptere, at hårdkogte kriminelle tjener store penge på organiseret distribution og salg af dopingmidler til danske sportsudøvere.
Med lovforslaget her sender vi et klart signal til idrætsudøvere såvel som bagmænd om, at dopingbrug og dopingkriminalitet er fuldstændig uacceptabelt. Vi Socialdemokrater kan dermed støtte forslaget her.
Preben Bang Henriksen (V), 2013-10-24:
Det er ikke for at få nogen polemisk diskussion, men måske mere for at appellere til en debat her i Folketinget.
For jeg skal skynde mig at sige, at Venstre er lige så meget skyld i det som alle andre partier.
Men jeg spørger ordføreren: Er vi ikke ved at være i en situation, hvor vi gang på gang fastsætter strafferammer til lige nøjagtig 6 års fængsel, for at politiet kan få mulighed for at tage de særlige efterforskningsskridt?
Det er jo egentlig at blande to ting sammen.
Burde vi ikke i højere grad tænke på at ændre retsplejelovens regler omkring de der særlige efterforskningsskridt og betingelserne derfor, telefonaflytning osv., og så lade strafferammerne for kriminalitet måske mere afhænge af kriminalitetens art?
Personligt mener jeg, at 6 år for dopinghandel – dopinghandel er noget værre svineri, det skal jeg medgive – er helt ude af proportioner, i forhold til hvad vi i øvrigt straffer andre ting med.
Jeg synes, vi har en tendens til at blande tingene sammen på den her måde.
Jeg kunne godt tænke mig at afslutte med at sige, at Venstre vist lige så meget er skyld i det som alle andre.
Men jeg vil godt høre ordførerens bemærkninger til det.
Trine Bramsen (S), 2013-10-24:
Det er jo interessant, at der kommer sådan et spørgsmål fra Venstre, efter at Venstres ordfører netop har stået på talerstolen og talt positivt om det her lovforslag og givet opbakning til en forøgelse af strafferammen for grov dopingkriminalitet.
Jeg synes godt, vi kan tage den principielle diskussion om, hvordan den her slags kriminalitet bliver rykket op med rod, men det her handler om et klart og entydigt signal til de mennesker, der tager dopingmidler, og ikke mindst til de mennesker, der distribuerer og sælger dopingmidler til danske sportsudøvere, om, at det her er fuldstændig uacceptabelt.
Preben Bang Henriksen (V), 2013-10-24:
Ja, det får vi ikke nogen debat ud af, kan jeg godt høre, så jeg afstår fra videre bemærkninger.
Merete Dea Larsen (DF), 2013-10-24:
Vi skal i dag behandle et lovforslag, der øger strafferammen for grov dopingkriminalitet, og det er bedre sent end aldrig, for dopingen har gjort et voldsomt indtog, ikke kun blandt de danske sportsfolk og idrætsudøvere, men også hos den helt almindelige dansker, der går i motionscenteret.
Undersøgelser viser faktisk, at børn helt ned til 13-årsalderen anvender doping.
I dag anses doping som noget naturligt i fitnesscentre og blandt idrætsudøvere – mange er endda gået skridtet videre og er selv begyndt at producere det.
Den oplysning chokerede mig noget, må jeg erkende, men det er faktisk den virkelighed, der findes derude.
Jeg tror på, at vi kunne have bremset den udvikling eller i det mindste have mindsket den, hvis en lov som denne havde været sat i værk tidligere, hvor Dansk Folkeparti f.eks. var med til at fremsætte et lignende forslag.
Doping har nemlig rigtig store konsekvenser og uhyggeligt mange bivirkninger – til eksempel kan nævnes impotens, hjerte-kar-sygdomme humørsvingninger, voldelighed og psykotiske træk.
Derudover er der senkonsekvenser efter ophør af brugen.
Der er eksempler på, at anabole steroider har medført sterilitet.
Selv hjertelægerne slår nu alarm.
Vi ønsker at få kortlagt omfanget af dopingmisbruget og konsekvenserne deraf.
Jeg så en udtalelse fra Jesper Skibby, som jo må anses for at vide en del om doping, hvor han efterlyser hårdere straffe og bedre oplysning fra politikernes side.
Vi har med det forslag om en stramning, som vi har fremme i dag, taget fat på det ene af to ben, men det mindsker ikke vigtigheden af også at sætte ind for at forebygge og mindske den eksisterende brug.
Jeg er uforstående over for Landsforeningen af Forsvarsadvokaters høringssvar, hvor man siger, at man ikke er bekendt med, at der skulle være en organiseret omfattende dopinghandel, og at man på den baggrund ikke finder lovforslaget relevant.
Man kan nemlig blot gå en tur hen til det nærmeste fitnesscenter og se de unaturlige kroppe eller tage en uformel snak med en af brugerne, og man vil straks kunne høre historier om dopingens rolle blandt sportsfolk og idrætsudøvere.
Alle snakker om motion og om sport og om vigtigheden af, at vi holder os i gang; særlig vores børn og unge skal ud at røre sig noget mere.
Det er jeg fuldstændig enig i.
Jeg mener, at samfundet skal skabe de bedst mulige rammer for at motivere til det, men det er samtidig mindst lige så vigtigt, at samfundet påtager sig den rolle at lovgive, således at f.eks. doping igen bliver for de få og ikke for de helt almindelige børn og unge, der bare følger strømmen.
Med de bemærkninger kan Dansk Folkeparti støtte forslaget om en øget strafferamme.
Jeppe Mikkelsen (RV), 2013-10-24:
Tak, formand – kære alle.
Dopingkriminalitet er et stort problem i det danske samfund, ja, jeg frygter faktisk, at det er mere udbredt, end mange har gået og troet i lang tid.
Dopingen i sig selv er naturligvis skidt for dem, der tager det, men samtidig er dopingen jo også knyttet til organiseret kriminalitet, herunder rocker- og bandekriminalitet.
Derfor kan vi fra radikal side støtte op om, at der nu kommer en større grad af harmonisering af lovgivningen med lovgivningen i Norge og Sverige.
Det skal domstolene selvfølgelig tage stilling til.
Det kan vi Radikale bakke op om.
Dermed får politiet jo så også mulighed for at tage nogle nye efterforskningsredskaber i brug.
Tak for ordet.
Simon Emil Ammitzbøll (LA), 2013-10-24:
Liberal Alliance er ikke positivt indstillet over for lovforslag nr. L 8. Vores holdning er selvfølgelig den, at doping kan være et meget stort problem i konkurrencesport, hvor der jo er tale om decideret snyd, og det skal selvfølgelig bekæmpes.
Det er også sådan, at doping i amatørsport selvfølgelig kan give en masse fysiske problemer for folk, der tager det, og vi synes sådan set, at det er godt med en mærkningsordning af de forskellige fitnesscentre, sådan at man trygt kan sende sine børn og unge hen i et fitnesscenter, som man ved bliver kontrolleret for doping, så man altså kan tage det aktive valg.
Vi synes, det er ude af proportioner, for nu at bruge det ordvalg, at vælge en strafferamme på helt op til 6 år for den her form for kriminalitet.
Så har vi også den helt grundlæggende ting, at der også ligger et eget ansvar hos de mennesker, som tager de her stoffer.
Der ligger et eget ansvar for at tage doping.
Det er noget, man påfører sig selv, og i sidste ende jo ikke noget, man påfører andre.
Vi synes, der skal være forskel på, om man påfører andre eller påfører sig selv noget, i forhold til hvor streng en straf der gives.
Af den grund kan vi ikke støtte lovforslaget.
Preben Bang Henriksen (V), 2013-10-24:
Jeg vil bare spørge ordføreren igen, som jeg spurgte Socialdemokratiets ordfører: Har vi her i Folketinget – alle partier – fået en tendens til, at strafferammen er noget, vi fastsætter ud fra, at politiet skal have mulighed for nogle særlige efterforskningsskridt, men ikke så meget ud fra, hvilken straf den konkrete forbrydelse egentlig burde medføre?
Simon Emil Ammitzbøll (LA), 2013-10-24:
Man kan vel sige, at der primært er tre grunde til, at vi hæver strafferammen herinde i Folketinget.
Så er der de to andre.
Den ene er den med politiets efterforskningsskridt, som spørgeren nævner, og den anden er jo nok – og det rammer sikkert også mange af os – medieskabte begivenheder, der gør, at man lige skal komme med en hurtig løsning, inden man måske har fået det tænkt helt igennem.
Så det vil jeg gerne give spørgeren ret i.
Man kan jo også sagtens diskutere, om man måske mere burde se på, hvad det er for efterforskningsskridt, man skulle tillade efter forskellige kriminalitetstyper, end at man bare skal se på at hæve strafferammen.
For jeg synes, som også spørgeren tidligere sagde, at 6 år er ude af proportioner for den her form for kriminalitet.
Anni Matthiesen (V), 2013-10-24:
Jeg har egentlig bare lige brug for at få ordføreren til at bekræfte, at Liberal Alliance mener, at den nuværende ramme i forhold til dopingkriminalitet er tilstrækkelig.
Karina Lorentzen Dehnhardt (SF), 2013-10-24:
Vi kan jo i Politiken i dag læse om, at Rigshospitalet i stigende grad ser helt unge mænd, som har massive hjerteproblemer, og man mener simpelt hen, at det relaterer sig til, at de indtager eller har indtaget dopingmidler.
Så det er med fare for liv og levned, at man begiver sig ind ad den vej.
Jeg tror, at den målgruppe skal nås med mere information, for de opfatter simpelt hen ikke det her som farligt i dag, og trangen til at se stærke og lækre ud er stærkere end angsten for de sundhedsrisici, der følger med.
Jeg tror, vi også skal satse mere på behandling.
Jeg tror, at mange af de unge mænd har en lidt tvangspræget adfærd i forhold til det her.
Det ligner på en eller anden måde spiseforstyrrelser, som godt nok er lidt anderledes indrettet.
Men jeg synes, det er rigtig fornuftigt, at vi nu står med et lovforslag, som giver os bedre muligheder for at gå efter bagmændene.
Det er helt fornuftigt, at vi hæver strafferammen, og at politiet også får mulighed for at kunne aflytte i præcis de her sager.
Politiken beskrev en anden sag, en svensk sag, hvor efterforskningen pegede på en bagmand i Danmark.
Det, man endte med at kunne knalde ham for i retten, var et fund, som politiet var kommet i nærheden af ved en ransagning, og ikke det egentlige salg, der formentlig lå bag.
Der peges i hvert fald på i artiklen, at de manglende efterforskningsmuligheder var en del af forklaringen på det.
Så jeg synes, det er helt fornuftigt, at vi nu sætter bedre ind over for det her.
Det er godt, at vi nu i højere grad kan gå efter bagmændene.
Det er en del af løsningen, men det kan ikke stå alene.
Jeg tror også, vi skal have en indsats i forhold til de unge mænd, for de er alt for risikovillige i den her sammenhæng.
Liv Holm Andersen (RV), 2013-10-24:
Jeg vil gerne starte med at beklage, at jeg ligesom ikke er her til tiden.
Det er meget for dårligt.
Det vil jeg gerne undskylde for.
For nogle måneder siden besøgte jeg sammen med nogle kollegaer herinde fra Folketinget faktisk en institution på et hemmeligt sted, som huser unge mennesker, både kvinder og mænd, som er stukket af fra deres egne familier præcis på grund af det fænomen, som vi debatterer i salen her i dag, nemlig æresrelaterede konflikter.
De her unge mennesker befinder sig jo i en helt ekstrem situation, som berørte mig meget, og som jeg så berørte mine kollegaer meget, og som helt sikkert vil berøre alle, som oplever den situation.
At være offer for en æresrelateret konflikt er jo en forfærdelig grænseoverskridende oplevelse, kan vi alle sammen sige os selv.
Det gør mange derude sikkert, men jeg synes, det er vigtigt, at vi tager ekstra skridt for at sikre, at endnu flere i en sådan situation måtte få en rigtig hjælp, og at vi giver den her udfordring mere opmærksomhed fra politisk hold.
Derfor er jeg og Radikale Venstre glade for, at vi bredt herinde med satspuljeaftalen fra 2012 netop aftaler at sætte bedre ind over for æresrelaterede konflikter.
Der er blevet lavet en national strategi, og det er også på den baggrund, at det her lovforslag udmøntes.
Lovforslaget går som sagt på to ben.
Det ene er, at vi gerne vil have, at kommunerne forpligtes til at give rådgivning til de personer, som går til dem i frygt for æresrelaterede konflikter, og som det andet vil vi gerne have, at kommunerne forpligtes til at lave handleplaner for personer over 18 år, hvis det antages, at personen udsættes for eller er i fare for at blive udsat for en krænkende æresrelateret konflikt, det kan være vold, frihedsberøvelse, trusler om vold, tvangsægteskab osv.
Med andre ord er det altså uhyre vigtigt, at vi tager hånd om de her menneskeskæbner.
Det synes jeg sådan set også at vi som det frihedselskende samfund med vægt på individets rettigheder, som Danmark er, skylder hinanden og skylder de her mennesker.
Det gælder sådan set også, når det drejer sig om individets beskyttelse mod sin egen familie, selv om det er voldsomt.
Derfor er jeg rigtig glad for, at vi her i dag og endda i bred enighed tager nogle gode skridt på vejen, og så synes jeg helt sikkert også, det er et område, hvor vi skal give hinanden håndslag på, at vi også er åbne for at se på, om der kan gøres andet og mere. Så som sagt kan Radikale Venstre støtte det her lovforslag.
Merete Riisager (LA), 2013-10-24:
Der foregår lige nu en værdikamp i Danmark, en kamp mellem det ortodokse og det moderne.
Det første offer i den kamp er den personlige frihed.
Den omfattende rapport »Ung i 2011« viste med al tydelighed, at social kontrol er et problem i Danmark, særlig for unge med muslimsk baggrund.
Halvdelen af de unge oplevede selv, at de blev udsat for social kontrol.
En fjerdedel var bange for at blive tvangsgift.
Der går en lige linje mellem den sociale kontrol, disse unge oplever, og den æresrelaterede vold, vi taler om i dag.
Den religiøse og kulturelle holdning, at barnet og den unge tilhører fællesskabet på en måde, så pres og trusler kan anvendes, er en hverdag for nogle unge med muslimsk baggrund.
Det er et problem, vi bliver nødt til at forholde os til.
Lige nu taler vi om de unge, der er allermest udsatte.
Kunstnere som Yahya Hassan og Firoozeh Bazrafkan oplever en bølge af trusler om vold og død.
Det er igen blevet farligt at være religions- og kulturkritiker i Danmark.
Det er helt uacceptabelt.
Jeg savner i den grad, at regeringen tager sit ansvar på sig og går ud og forsvarer ytringsfriheden; at de sørger for, at alle, der udsteder dødstrusler, bliver fundet og dømt, og at mennesker, der udsteder dødstrusler, bliver udvist af Danmark, hvis de ikke er danske statsborgere; at regeringen tager fat i de miljøer, hvor truslerne udgår fra; at de sørger for, at der ikke gives en krone statslige midler til ekstreme miljøer; at de opgiver naivismen; og at de samarbejder med de demokratiske kræfter og isolerer de ekstreme.
I dag behandler vi et forslag om hjælp til ofre for æresrelateret vold.
Derfor anerkender jeg heller ikke begrebet.
Man kan ikke forsvare sin egen eller andres ære ved at udøve vold.
Den, der udøver vold for at begrænse et andet menneskes frihed, ejer ingen ære.
Det er særlig vigtigt, at vold, der har som formål at straffe og inddæmme unge, der søger deres egen frihed, bliver afdækket og straffet.
Mennesker, der udøver vold ud fra kulturelle og religiøse normer, gør det også for at afskrække andre fra at bruge deres personlige frihed.
Vi skal hjælpe ofrene hurtigt, effektivt og sikkert, men lige så vigtigt er det, at vi finder og straffer forfølgerne, for at vise, at det er en adfærd, vi ikke kan acceptere i Danmark.
Tak for ordet.